《献陵怀古》
清代·丁炜

同姓占封此地嘉，贤王礼乐有光华。当年《大雅》归毛氏，落光遗宫忆汉家。

鸦啄残红翻柿叶，雁迷浅碧过蘋花。翛然立马苍茫外，城角秋深起暮笳。

作者简介：清福建晋江人，字瞻汝，一字雁水。顺治间由诸生授漳平教谕，累官湖广按察使。宋琬、王士禛、朱彝尊皆赞赏其诗。有《问山诗文集》、《紫云词》等。